*Návrh*

**ZÁKON**

z ................. 2024,

**ktorým sa mení a dopĺňa zákon č. 310/2019 Z. z. o Fonde na podporu športu a o zmene a doplnení niektorých zákonov v znení neskorších predpisov**

**Čl. I**

Zákon č. 310/2019 Z. z. o Fonde na podporu športu a o zmene a doplnení niektorých zákonov v znení zákona č. 323/2020 Z. z., zákona č. 310/2021 Z. z., zákona č. 177/2022 Z. z. a zákona č. 7/2024 Z. z. sa mení a dopĺňa takto:

1. § 2 sa dopĺňa písmenom g), ktoré znie:

„g) uskutočňuje vzdelávacie aktivity a metodicko-poradenskú činnosť v oblasti športu.“.

1. V § 4 ods. 2 sa na konci pripája táto veta:

„Ak funkcia predsedu správnej rady nie je obsadená, do vymenovania nového predsedu správnej rady vykonáva funkciu predsedu správnej rady podpredseda správnej rady.“.

1. V § 4 ods. 3 písm. e) a f) sa suma „5 000 000 eur“ nahrádza sumou „10 000 000 eur“.
2. V § 4 ods. 3 sa za písmeno f) vkladá nové písmeno g), ktoré znie:

„g) schvaľuje osobitné výzvy na predkladanie žiadostí o poskytnutie príspevku na zmiernenie následkov mimoriadnej situácie, núdzového stavu alebo výnimočného stavu vyhláseného na celom území Slovenskej republiky v oblasti športu (ďalej len „osobitná výzva“),“.

Doterajšie písmená g) až p) sa označujú ako písmená h) až q).

1. V § 4 ods. 3 písm. o) sa vypúšťajú slová „podľa osobitného predpisu,2)“.
2. V § 4 ods. 3 písm. p) sa slová „trvalom upustení od vymáhania pohľadávok fondu,2)“ nahrádzajú slovami „odpustení dlhu,“.
3. V § 4 sa odsek 3 dopĺňa písmenom r), ktoré znie:

„r) vymenúva a odvoláva riaditeľa na návrh predsedu správnej rady.“.

1. V § 5 ods. 1 sa slovo „11“ nahrádza slovom „12“.
2. V § 5 ods. 2 sa za písmeno c) vkladá nové písmeno d), ktoré znie:

„d) jedného člena správnej rady na návrh záujmového združenia samosprávnych krajov, ktoré reprezentuje celú regionálnu samosprávu Slovenskej republiky, schválený orgánom určeným v stanovách tohto záujmového združenia,“.

Doterajšie písmená d) až g) sa označujú ako písmená e) až h).

1. V § 5 ods. 5 sa slová „až g)“ nahrádzajú slovami „až h)“.
2. V § 5 ods. 8 sa slová „troch štvrtín“ nahrádzajú slovami „1,5-násobku“.
3. V § 7 ods. 2 sa na konci pripája táto veta: „Pri rovnosti hlasov rozhoduje hlas predsedu správnej rady; v jeho neprítomnosti, alebo ak nie je vymenovaný, hlas podpredsedu správnej rady.“.
4. V § 7 odsek 6 znie:

„(6) Z každého zasadnutia správnej rady sa vyhotovuje zápis. Zápis zo zasadnutia správnej rady sa zverejňuje na webovom sídle fondu do 20 dní od zasadnutia správnej rady na čas do uplynutia jedného roka od skončenia funkčného obdobia príslušnej správnej rady.“.

1. V § 8 ods. 2 písm. e) a § 10a ods. 2 písm. b) sa slová „trvalé upustenie od vymáhania pohľadávok fondu“ nahrádzajú slovami „odpustenie dlhu“.
2. V § 9 ods. 1 sa slovo „troch“ nahrádza slovom „piatich“.
3. V § 9 ods. 2 písm. a) sa na konci pripájajú tieto slová: „a dvoch členov dozornej rady“.
4. V § 9 ods. 8 sa vypúšťajú slová „jednej polovice“.
5. V § 10a odsek 1 znie:

„(1) Riaditeľ je výkonným orgánom fondu. Riaditeľa v čase jeho neprítomnosti zastupuje v rozsahu jeho práv a povinností ním poverený zástupca. Ak výkon funkcie riaditeľa zanikne podľa odseku 7, je predseda správnej rady povinný predložiť správnej rade návrh na vymenovanie nového riaditeľa do 30 dní odo dňa zániku výkonu funkcie riaditeľa.“.

1. V § 10a ods. 6 sa vypúšťa písmeno a).

Doterajšie písmená b) až f) sa označujú ako písmená a) až e).

1. V § 10a sa vypúšťa odsek 7.

Doterajšie odseky 8 až 11 sa označujú ako odseky 7 až 10.

1. V § 10a ods. 7 písmeno b) znie:

„b) odvolaním správnou radou na návrh predsedu správnej rady,“.

1. V § 10a odsek 8 znie:

„(8) Správna rada na návrh predsedu správnej rady odvolá riaditeľa, ak

a) porušil povinnosť, ktorá sa viaže na výkon jeho funkcie,

b) vykonáva funkciu alebo činnosť nezlučiteľnú s funkciou riaditeľa alebo

c) nevykonáva funkciu najmenej tri po sebe nasledujúce kalendárne mesiace.“.

1. V § 10a sa vypúšťajú odseky 9 a 10.

Poznámka pod čiarou k odkazu 3ab sa vypúšťa.

1. V § 12 odsek 1 znie:

„(1) Na posudzovanie žiadostí fond zriaďuje odborné komisie.“.

1. V § 12 ods. 3 sa vypúšťa druhá veta.
2. V § 13 ods. 2 písm. c) sa za slovom „komisie“ vypúšťa čiarka a slová „ktorej má byť členom“.
3. V § 13 ods. 4 sa vypúšťa písmeno a).

Doterajšie písmená b) až f) sa označujú ako písmená a) až e).

1. § 13 sa dopĺňa odsekom 5, ktorý znie:

„(5) Ďalšie podrobnosti o členstve v odbornej komisii a o požiadavkách na odbornosť členov odbornej komisie upraví štatút odbornej komisie.”.

1. V § 15 ods. 4 sa na konci pripájajú tieto vety: „Rozhodnutie správnej rady podľa odseku 3 písm. a) je záväzné. Výšku príspevku na projekt a podmienky jeho poskytnutia uvedené v rozhodnutí podľa štvrtej vety nie je možné správnou radou dodatočne meniť alebo obmedziť.“.
2. V § 15 ods. 7 písm. a) a b) sa na konci pripájajú tieto slová: „alebo na významnú súťaž organizovanú na území Slovenskej republiky“.
3. V § 15a ods. 2 sa suma „1 000 000 eur“ nahrádza sumou „10 000 000 eur“.
4. V § 15a odseky 3 až 6 znejú:

„(3) Fond poskytne príspevok na projekt podľa odseku 1 v sume prevyšujúcej 10 000 000 eur, ak

a) za prijatie uznesenia správnej rady hlasovalo najmenej osem členov správnej rady a

b) poskytnutie príspevku na projekt na návrh fondu schváli vláda.

(4) Ustanovenia [§ 15 ods. 2](https://www.slov-lex.sk/pravne-predpisy/SK/ZZ/2019/310/20240201#paragraf-15.odsek-2), [6 až 9](https://www.slov-lex.sk/pravne-predpisy/SK/ZZ/2019/310/20240201#paragraf-15.odsek-6) a [§ 16](https://www.slov-lex.sk/pravne-predpisy/SK/ZZ/2019/310/20240201#paragraf-16) a 18 sa na subjekt, ktorému fond poskytne príspevok na projekt podľa odseku 1, vzťahujú rovnako ako na žiadateľa.

(5) Ak ide o príspevok na projekt podľa odseku 1 za splnenia podmienok uvedených v odseku 2 alebo o príspevok na projekt podľa odseku 1 za splnenia podmienok uvedených v odseku 3, fond je oprávnený poskytnúť tento príspevok na refundáciu výdavkov uhradených v predchádzajúcich rokoch a úhradu záväzkov z predchádzajúcich rokov.

(6) Fond zabezpečí v súlade s pravidlami poskytovania štátnej pomoci[4)](https://www.slov-lex.sk/pravne-predpisy/SK/ZZ/2019/310/20240201#poznamky.poznamka-4) poskytnutie príspevku na projekt do 60 dní odo dňa schválenia

a) správnou radou, ak ide o projekt podľa odseku 2,

b) vládou, ak ide o projekt podľa odseku 3.“.

Poznámka pod čiarou k odkazu 6a sa vypúšťa.

1. V § 16 sa vypúšťa odsek 3.

Poznámka pod čiarou k odkazu 6b sa vypúšťa.

Doterajší odsek 4 sa označuje ako odsek 3.

1. V § 17 ods. 7 sa vypúšťa slovo „príslušnej“.
2. § 17 sa dopĺňa odsekom 11, ktorý znie:

„(11) Na žiadosť žiadateľa, ktorému fond poskytol príspevok na projekt podľa § 1 ods. 1 písm. a) najmenej dvakrát počas piatich rokov predchádzajúcich roku podania žiadosti, sa neprihliada.“.

1. V § 20a ods. 1 sa slová „finančné prostriedky“ nahrádzajú slovom „príspevok“.
2. V § 21 ods. 3 sa vypúšťajú slová „na určený účel“.
3. V § 21 odseky 6 a 7 znejú:

„(6) Fond je povinný použiť sumu príjmov podľa odseku 2 písm. a) takto:

a) 42,5 % príjmov na podporu projektov podľa § 1 ods. 1 písm. a),

b) 15 % príjmov na podporu projektov podľa § 1 ods. 1 písm. a) pre uznaný šport futbal,

c) 10 % príjmov na podporu projektov podľa § 1 ods. 1 písm. a) pre uznaný šport ľadový hokej,

d) 25 % príjmov na podporu projektov podľa § 1 ods. 1 písm. a), kde je ako oprávnený žiadateľ uvedená obec alebo samosprávny kraj,

e) 5 % príjmov na podporu významných súťaží podľa § 1 ods. 1 písm. b).

(7) Správna rada môže v odôvodnených prípadoch rozhodnúť o percentuálnom prerozdelení finančných prostriedkov podľa odseku 6 v rámci jednotlivých výziev, ak za prijatie príslušného uznesenia správnej rady hlasuje najmenej osem členov správnej rady.“.

1. V § 21 sa za odsek 7 vkladá nový odsek 8, ktorý znie:

„(8) Fond je oprávnený na vlastnú prevádzku použiť najviac 2,5 % príjmov podľa odseku 2 písm. a). Finančné prostriedky, ktoré fond nepoužije na vlastnú prevádzku, je povinný použiť podľa odseku 6 písm. e).“.

Doterajšie odseky 8 až 11 sa označujú ako odseky 9 až 12.

1. V § 21 odsek 12 znie:

„(12) Kontrolu hospodárenia s prostriedkami fondu vykonáva fond podľa osobitných predpisov.15)“.

Poznámka pod čiarou k odkazu 15 znie:

„5) Zákon č. 523/2004 Z. z. v znení neskorších predpisov.

Zákon č. 357/2015 Z. z. v znení neskorších predpisov.“.

1. V § 22 ods. 1 sa suma „20 000 000 eur“ nahrádza sumou „60 000 000 eur“.
2. Za § 26 sa vkladá § 27, ktorý vrátane nadpisu znie:

**„§ 27**

**Prechodné ustanovenia k úpravám účinným od 1. januára 2025**

1. Minister vymenuje členov dozornej rady podľa § 9 ods. 2 písm. a) v znení účinnom od 1. januára 2025 najneskôr do 31. januára 2025.
2. Pracovný pomer riaditeľa, ktorý bol založený podľa § 10a ods. 1 v znení účinnom do 31. decembra 2024, sa považuje za pracovný pomer založený podľa § 10a ods. 1 v znení účinnom od 1. januára 2025.“.

**Čl. II**

Tento zákon nadobúda účinnosť 1. januára 2025.